**คิม นัม-กิล** (เกาหลี: 김남길; เกิด 13 มีนาคม ค.ศ. 1980) เป็นนักแสดง โปรดิวเซอร์ ผู้กำกับ และนักร้องชาวเกาหลีใต้ เขาเป็นที่รู้จักจากบทนำในภาพยนตร์บล็อกบัสเตอร์แนวภัยพิบัติเรื่อง Pandora (2016), หนังแนวระทึกขวัญอาชญากรรมเรื่อง ความทรงจำของฆาตกร (2017), ภาพยนตร์ย้อนยุคเรื่อง เปลือยรักวังต้องห้าม (2008) และละครโทรทัศน์แนวอาชญากรรม-คอมเมดี้เรื่อง บาทหลวงเลือดระอุ (2019) และบทบาทที่โดดเด่นของเขาคือ พีดัม ในละครโทรทัศน์เรื่องซอนต็อก มหาราชินีสามแผ่นดิน (2009)

คิมยังเป็นผู้ก่อตั้งและซีอีโอขององค์กรไม่แสวงผลกำไร Gilstory ที่มุ่งเน้นการอนุรักษ์มรดกทางวัฒนธรรม ส่งเสริมศิลปะ และระดมทุนเพื่อบรรเทาทุกข์ คิมเป็นที่รู้จักจากความสามารถรอบด้านในฐานะนักแสดง เขาได้รับการจัดอันดับให้อยู่ในอันดับที่ 17 ในดาราที่ทรงอิทธิพลที่สุดในเกาหลีในปี ค.ศ. 2020 จากทั้งหมด 40 คน ซึ่งจัดอันดับโดยฟอบส์ เกาหลี ต่อมาเมื่อวันพุธที่ 3 กุมภาพันธ์ ค.ศ. 2021 คิมได้เปิดตัว Gilstory ENT บริษัทบันเทิงครบวงจร ร่วมกับ Han Jae-deok ผู้บริหารบริษัทผลิตภาพยนตร์ Sanai Pictures

อาชีพ
-----

### ละครโทรทัศน์

คิมเริ่มต้นอาชีพการแสดงทางโทรทัศน์ของเขาด้วยบทรองในละครวัยรุ่นเรื่อง School 1 ของเคบีเอส ในปี ค.ศ. 1999 สี่ปีต่อมาเขาผ่านการออดิชั่นผู้มีความสามารถประจำปี ค.ศ. 2003 ที่จัดขึ้นทุกปีโดยเอ็มบีซีและปรากฏตัวในบทรองในซีรีส์ของทางสถานี เช่น Be Strong, Geum-soon! ในช่วงเวลานี้เขาใช้ชื่อในการแสดงว่า อี ฮัน เพื่อป้องกันการสับสนกับคัง นัม-กิลนักแสดงชาวเกาหลีอีกคนที่มีชื่อคล้ายกัน ในปีถัดมา เขาได้รับบทสมทบในละครโทรทัศน์มากขึ้น เช่น Goodbye Solo,  Lovers  และ When Spring Comes

ในปี ค.ศ. 2009 คิมได้รับเลือกให้เป็นหนึ่งในนักแสดงประกอบในละครประวัติศาสตร์เรื่องซอนต็อก มหาราชินีสามแผ่นดิน หลังจากซีรีส์เรื่อง ซอนต็อก กลายเป็นหนึ่งในซีรีส์ที่มีเรทติ้งสูงสุดในปีนั้น (ถึงจุดสูงสุดกว่า 40%) และคิมก็กลายเป็นดาราที่โด่งดังจากซีรีส์เรื่องนี้ สำหรับการแสดงเป็นพีดัม คิมกล่าวว่าเขาได้รับแรงบันดาลใจจากตัวละครในหนังสือการ์ตูน Han Bi-kwang ใน Ruler of the Land, Miyamoto Musashi ใน Vagabond และ Kang Baek-ho ใน Slam Dunk ผู้เขียนบทต้องเขียนบทใหม่เพื่อตอบสนองต่อความนิยมในตัวของพีดัมจากผู้ชม ทำให้ตัวละครมีเวลาในหน้าจอมากขึ้นและเน้นความรักของเขากับ ซอนต็อก นางเอกของเรื่อง จนกระทั่งมีนักแสดงนำชายสองคนในซีรีส์ มีอาการบาดเจ็บจากการขี่ม้าในกองถ่าย และการรักษาตัวในโรงพยาบาลช่วงสั้น ๆ เนื่องจากไข้หวัดใหญ่สายพันธุ์ใหม่ ทำให้มีผลเสียเล็กน้อยต่ออาชีพของคิม เขาได้รับรางวัลหลายรางวัลจากการแสดงของเขา ทำให้มีแฟน ๆ ทั้งในและต่างประเทศเพิ่มขึ้น และยังได้รับข้อเสนอแสดงโฆษณา รวมถึงภาพยนตร์และละครซีรีส์

ในปี ค.ศ. 2010 เขาเล่นบทนำแนวแอนตี้ฮีโร่ในเรื่องรักที่สุดเทพบุตรคนเลว ซึ่งเป็นละครแนวประโลมโลกเกี่ยวกับการแก้แค้น ความทะเยอทะยาน และความรักที่อันตรายถึงชีวิต แต่ในขณะที่ยังอยู่ระหว่างการถ่ายทำ คิมได้รับหนังสือแจ้งการรับราชการทหาร เขาพยายามขอเลื่อนเวลาเพื่อปิดกล้องซีรีส์แต่ไม่สำเร็จ คิมพยายามถ่ายทำให้ได้มากที่สุด จากนั้นเขาก็เข้ากองทัพในอีกสองวันต่อมาในวันที่ 15 กรกฎาคม ปี ค.ศ. 2010 เขาได้รับการฝึกขั้นพื้นฐานสี่สัปดาห์ที่นนซาน และทำงานเป็นเวลาสองปีในฐานะ พนักงานบริการสาธารณะ

อ้างอิง
-------

1. ↑  Jang Ah-reum (February 3, 2021). "김남길, 사나이 픽처스 대표와 길스토리이엔티 설립…독자 행보". *News 1* (ภาษาเกาหลี). สืบค้นเมื่อ February 3, 2021 – โดยทาง Naver.
2. ↑  "[쉘 위 토크] TV•스크린 종횡무진 이한". *Sports Kyunghyung* (ภาษาเกาหลี). November 13, 2005.
3. ↑  "<연합인터뷰> MBC '굳세어라 금순아' 금순 남편 이한". *Yonhap News Agency* (ภาษาเกาหลี). February 17, 2005.
4. ↑  Sung, So-young (March 11, 2010). "An actor comes into his own". *Korea JoongAng Daily*. สืบค้นเมื่อ March 2, 2014.
5. ↑  [신인의 발견] 이한 "본명이 넘 웃기나요?". *Sports Chosun* (ภาษาเกาหลี). March 13, 2006.
6. ↑  '연인'이한, "부러져도 '후회하지 않아'". *Nocutnews* (ภาษาเกาหลี). December 16, 2006.
7. ↑  이한, 남자의 남자에서 박시연의 남자로. *Star News* (ภาษาเกาหลี). November 8, 2006.
8. ↑  Kim, Lynn (December 22, 2009). "*Seon-deok* wraps up final shooting today". *10Asia*. สืบค้นเมื่อ November 18, 2012.
9. ↑  Beck, Una (December 31, 2009). "FOCUS: The 16 stars of 2009 - Part 3". *10Asia*. สืบค้นเมื่อ November 18, 2012.
10. ↑  Choi Ji-eun, Wee Geun-woo (November 4, 2009). "INTERVIEW: Kim Nam Gil from *Seon-deok* (Part 1)". *10Asia*. สืบค้นเมื่อ November 18, 2012.
11. ↑  Choi Ji-eun, Wee Geun-woo (November 4, 2009). "INTERVIEW: Kim Nam Gil from *Seon-deok* (Part 2)". *10Asia*. สืบค้นเมื่อ November 18, 2012.
12. ↑  Choi Ji-eun, Wee Geun-woo (November 4, 2009). "INTERVIEW: Kim Nam Gil from *Seon-deok* (Part 3)". *10Asia*. สืบค้นเมื่อ November 18, 2012.
13. ↑  Moon, Yong-sung (October 26, 2009). "*Seon-deok* hero Nam Gil hospitalized for checkup". *10Asia*. สืบค้นเมื่อ November 18, 2012.
14. ↑  "Actor Kim Nam Gil Comes Down With H1N1 Virus". *The Korea Times*. November 20, 2009. คลังข้อมูลเก่าเก็บจากแหล่งเดิมเมื่อ March 2, 2014. สืบค้นเมื่อ November 18, 2012.
15. ↑  Ko, Jae-wan (February 10, 2010). "Actor Kim Nam Gil to hold fan meeting in Korea". *10Asia*. สืบค้นเมื่อ November 18, 2012.
16. ↑  Hong, Lucia (May 15, 2012). "Tribute event for Kim Nam Gil to take place in Japan next month". *10Asia*. สืบค้นเมื่อ November 18, 2012.
17. ↑  "Kim Nam-gil bids farewell to fans upon entering military". *아시아경제* (ภาษาเกาหลี). 15 July 2010.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **คิม นัม-กิล**

* Kim Nam Gil ที่โคเรียนมูวีเดตาเบส
* Kim Nam Gil ที่อินเทอร์เน็ตมูวีเดตาเบส
* คิม นัม-กิล ที่ฮันซีเนมา แก้ไขสิ่งนี้ที่วิกิสนเทศ
* Kim Nam Gil's foundation website
* Kim Nam Gil Japanese Fan Club (ในภาษาญี่ปุ่น)